Document ID: /roh_data/filtered/fineweb-2-filterrobots_roh.jsonl.gz/990

Malgrà ch'igl è gia la 60avla ediziun, datti na betg in program extraordinari per il giubileum. Tuttina spetga in program vast sin ils expositurs. Sco gia ils ultims onns dettia era quest onn da vesair var 200 expositurs, di Marco Engel il schef da la Higa.
6 exposiziuns spezialas
Cumpareglià cun auters onns datti però dapli exposiziuns spezialas. Tranter las 6 exposiziuns tutgia il nov ospital chantunal a Cuira u er il viandar r l'ir cun mountainbike sin vias d’alp.
Saira irlandaisa
Natiralmain vegn er purschi in program da divertiment las sairas. Il schef da la Higa, Marco Engel sa legra spezialmain sin la «Irish Party». Suenter intgins onns pausa vegn quella puspè organisada quest onn.